'Behuisingstekort stuur op 'n ramp af' | Maroela Media
Die VF Plus het Dinsdag gesê die behuisingstekort is 'n ramp wat op Suid-Afrika afstuur.
"Almal in Suid-Afrika verdien menswaardigheid, 'n leefbare woonplek en kos op die tafel. Die waarheid is egter dat die land se ekonomiese groeikoers van minder as 1% nie tred hou met die snelle bevolkingsaanwas van 1,5% nie en tot dit nie verander nie, sal daar werkloosheid en armoede wees," het Piet Mey, VF Plus-LP en woordvoerder oor menslike nedersettings, gesê.
"Aan die ander kant is daar mense wat wel 'n blyplek kan bekostig, maar dan maak die geredelike beskikbaarheid daarvan dit weer onmoontlik."
Mey het gesê daar is baie oorsake vir die behuisingstekort in die land, waaronder onwettige immigrasie. "Mense stroom ongebreideld oor die land se grense. Korrupsie is 'n groot probleem. Miljarde rande wat vir behuising aangewend kon word, het verlore gegaan. Net so het die verlies aan kundigheid 'n groot rol gespeel."
Hy meen die behuisingsprobleem gaan boonop snel vererger, veral weens die ontvolking van die platteland weens 'n tekort aan werk. Mense stroom na die stede in die hoop om 'n werk te kry.
"Administratiewe en burokratiese rompslomp vererger die probleem. Om baie dorpe en stede is duisende hektaar grond wat aangewend kan word vir behuising, maar faktore soos die hersonering tot residensiële eiendom, kan jare duur terwyl daar 'n erge behuisingskrisis is. Dit lei daartoe dat mense opsetlik grond beset in die hoop dat dienste gelewer sal word en hulle sodoende gevestig kan raak."
Volgens hom is die behuisingstekort 'n ramp wat op Suid-Afrika afstuur. "Baie faktore werk hand aan hand soos beleggersvertroue, ekonomiese groei, instroming en 'n sinvolle bevolkingsaanwas. Indien hieraan gewerk word, is daar wel hoop vir die land. Pessimisme gaan die probleem nie oplos nie."
Departement sal eerste onteienaars wees, sê Sisulu
Die maklikste vertrekpunt is om onwettige imigrante te deporteer. Hul stroom steeds SA in vir n veiliger tuiste en om werk te kry. Daarby is hul mede verantwoorelik vir die buitensporige aanwas. Ook is hul aandadig aan talle soorte misdaad wat die land miljoene rande kos.
Lei meer mense op om self hulle huise te bou
& dan kan hulle weer vir ander wys hoe lyk die huis – as advertensie hoe hulle bouwerk lyk.
Sodoende kan hulle dan vir ander bou wat dit nie kan doen nie.
Daar word hopeloos te mis vakmanne opgelei – " carpenters, plumbers & electrisians etc"
My optimisme is nie tydgebonde nie Dit le ook nie in die vooruitgang of ondergang van SA nie, maar dis 'n vaste wete dat die PLAN wat vir SA bedoel is en deur mense as instrumente beheer en bestuur word, steeds op koers is na sy eindbestemming, waaroor ons geen beheer het nie, Sterkte aan diegene wat in die voorste linies hardloop. Ons is almal rentmeesters in dieselfde wedloop en ons neem daaraan deel, sodat ons die prys sal ontvang.